Logo Multimedijalnog instituta
**Multimedijalni institut** (kratko i kolokvijalno **mi2/MaMa**) je neprofitna organizacija civilnog društva iz Zagreba. Djeluje prvenstveno na sjecištima kulture, umjetnosti, tehnologije i aktivizma, a prije i povremeno u poljima medija (u zajednici), digitalnog dizajna i neformalne edukacije. 

MaMa logoMaMa logo

Polja djelovanja
----------------

Od svojih početaka mi2 se formira oko zajednica koje povezuje interes za razna društvena i kulturna polja: 1) kritički usmjerene digitalne umjetnosti, film, glazba i književnost; 2) digitalna zajednička dobra: slobodni softver, kultura i otvoreni pristup; 3) filozofija i teorija; 4) umrežavanje na polju kulture, zagovaranje i grassroot organiziranje; 5) zaštita javne domene i borba za prostornu pravdu.

Lokalno se mi2 najviše identificira sa društvenim i kulturnim centrom MaMa, gdje organizira suvremene kulturne, obrazovne i tehnološke programe, okuplja lokalnu hakersku zajednicu i osigurava otvoreni prostor za druge kulturne i civilne inicijative. 

Mi2 skrbi za profesionalni ali i amaterski (često interdisciplinarni) istraživački rad, neformalnu edukaciju i informiranje kulturnih djelatnika, aktivista, novinara, tehnologa, znastvenika, ali i drugih, te objavljuje i promovira radove istih i u digitalnim i tiskanim izdanjima.

Medijski arhiv je javna biblioteka specijaliziranih naslova (često nedostupnih u javnim bibliotekama) sa oko 2000 publikacija (knjiga, časopisa, elektroničke građe) na teme kojima se bavi organizacija.

Program u MaMa klubu, predavanje Bob Stein, 2009Predavanje Bob Stein, 

MaMa klub net.kulture, 2009.

Rana povijest
-------------

Mi2 je formalno osnovan 12. veljače 1999. godine i djeluje sa sjedištem u Zagrebu. Mi2 je započela svoje djelovanje po principu sličnom Ljubljanskog digitalnog medijskog laboratorija - Ljudmila, kao media lab i dijeljeni uredski prostor za pristup internetu, te za webhosting, digitaliziranje i drugu tehničku podršku fokusiranu na civilni sektor, te za multimedijalnu edukaciju, produkciju i web izdavaštvo. Kasnje i razvoju vlastitih softwarskih riješenja poput TamTam wiki software i pripadajućeg web servisa.

Od 14. svibnja 2000. godine djeluje kroz javni prostor društvenog i kulturnog centra *MaMa* (prvotno: *klub net.kulture MaMa*), te je uskoro počela više djelovati u šire kulturnim i suradničkim modelima, poput Kuda (Novi Sad) s kojima surađuje. U prostoru osim svojih programa je redovito ugošćavao i aktivnosti organizacija poput Kontejner, WHW ili Platforma 9.81 koji su bili neprofitnog karaktera i uključuju približno sličnu (sub)kulturnu publiku i zajednice, a koje do tada nisu imale prostor za okupljanja u centru Zagreba. MaMa je naknadno u prostoru napustila internet caffe usluge, te oformila hacklab i podržala neformalne aktivnosti zajednice #RazmjeneVještina.

Mi2 je u prvim godinama organizirala redovite godišnje izložbe, te mjesečne ili češće programe na teme oko digitalne kulture i medijske umjetnosti sa partnerima poput HDLUa, MMSU i ULUPUHa. Mi2/MaMa - je bila suorganizator, podrška organizaciji i domaćin pred-programa prvog Zagreb Pride-a 2002. godine, te inicijator mrežama poput Klubtura i pokretima poput PravoNaGrad.

Među velikim suradničkim projektima trebalo bi istaknuti ljetni program Otokultivator nastao u suradnji sa URK Močvara i EUASA (2001.-2003.) na otoku Visu u bivšoj vojarni. Mi2 je također sa URK Močvara suorganizator festivala filmova o ljudskim pravima Human Rights Film Festivala koji djeluje do danas.

Vidljivost
----------

  

Najvidljiviji od projekata prvih godina je svakako bio izdavački projekt i zajednica audio-vizualnih umjetnika EgoBoo.bits, koja je pionirski u Hrvatskoj i regiji promovirala suvremenu glazbenu produkciju, otvoreni kod, medije i licence, kroz klubsku i DIY digitalnu kulturu, sa nemalom vidljivošću u mainstream medijima. Mi2 je prepoznat kao suorganizator koncerata i radionica elektronske glazbe, inicijator izdavačkih projekata i aktivnosti (medijska i queer teorija, filozofija, kulturologija...), povremenih izložbi, te je hrvatski lokalizator Creative Commons licenci.

Međunarodna i regionalna vidljivost mi2 nadrasla je krugove lokalne i regionalne medijske kulture, umjetnosti i aktivizma, relativno brzo nakon otvaranja MaMa centra, prvenstveno zbog svoje radikalne politike i otvorenih resursa, a kasnije zbog rada u zagovaračkim politikama i aktivizmu (osobito oko komercijalizacije javnog prostora i umrežavanja nezavisne kulture). Među poznatijim gostima programa su bili i Jimmy Wales, Richard Stallman, Lawrence Lessig, te drugi ključni promotori otvorenog, slobodnog software, sadržaja, licenci i metoda vezanih uz takve kolaboracije. 

Svoj rad mi2 (kao MaMa, mi2lab i EgoBoo.bits) opsežnije međunarodno predstavila na brojnim konferencijama ali i festivalima poput ctm i transmediale festivala u Berlinu unutar programa 2004 godine.

Multimedijalni institut je opisan u istraživanje CreatingCommons i referiran u knjizi *Aesthetics of the Commons* kao primjer institucionalne inovacije u polju digitalnih zajedničkih dobara (digital commons).

Vidi još
--------

* Službena web stranica Arhivirano 27 March 2014[nepoklapanje datuma] na Wayback Machine-u
* Discogs listings of EgoBoo.bits releases
* Monoskop wiki o (primarno novomedijskoj) kulturi i umjetnosti u regiji